ఆంధ్రప్రదేశ్ రాజధాని ప్రాంత అభివృద్ధి ప్రాధికార సంస్థ(ఏపీ సిఆర్డీఏ)

కమిషనర్ వారి కార్యాలయము, లెనిన్ సెంటర్, గవర్నరుపేట, విజయవాడ- 520002.

ప్రచురణార్థము

తేదీ: 16.05.2025

"గ్రీవెన్స్ డే"లో ఫిర్యాదులు స్వీకరించిన ఏపీ సిఆర్డీఏ అదనపు కమిషనర్ జి.సూర్యసాయి ప్రవీణ్ చంద్ ఐఏఎస్

రాజధాని అమరావతిలో రైతులు, రైతు కూలీలు సమస్యల పరిష్కారం కోసం తుళ్లూరులోని సిఆర్డిఏ కార్యాలయంలో గ్రీవెన్స్ డే నిర్వహించారు. కౌలు నగదు చెల్లింపు, N- 13 రోడ్డు అలైన్‌మెంట్ మార్పు, వారసులకు ప్లాట్ల రిజిస్ట్రేషన్ ప్రక్రియ, గ్రామకంఠం భూముల సమస్యలు తదితర అంశాల గురించి పలువురు రైతులు ఏపీ సిఆర్డీఏ అదనపు కమిషనర్ జి.సూర్యసాయి ప్రవీణ్ చంద్ ఐఏఎస్ గారికి విన్నవించారు. ప్లాట్ల రిజిస్ట్రేషన్ ప్రక్రియపై అర్జీదారులు తెలియజేసిన సమస్యను అదనపు కమిషనర్ గారు వెంటనే పరిష్కరించాలని సంబంధిత అధికారులకు ఆదేశాలు జారీ చేశారు. కౌలు నగదు చెల్లింపుకు సంబంధించి ప్రభుత్వం నుంచి నిధులు విడుదల జరిగిన అనంతరం కౌలు నగదు సంబంధిత రైతు బ్యాంక్ ఖాతాలో జమ అవుతాయని, అదే విధంగా N- 13 రోడ్డు అలైన్‌మెంట్, గ్రామకంఠం భూములపై ప్రభుత్వ ఆదేశానుసారం చర్యలు తీసుకుంటామని అదనపు కమిషనర్ గారు అర్జీదారులకు తెలియజేశారు. గ్రీవెన్స్ డేకు వచ్చిన ఫిర్యాదులను అధికారులు వెంటనే పరిష్కరించాలని అదనపు కమిషనర్ గారు అధికారులను ఆదేశించారు. ఏపీ సిఆర్డీఏలోని వివిధ విభాగాల అధికారులు గ్రీవెన్స్ డేకు హాజరై రాజధాని రైతులు తెలియజేసిన ఫిర్యాదులలో అధిక శాతం అక్కడికక్కడే పరిష్కారం చూపారు. తక్కినవి వెంటనే పరిష్కరించాలని అదనపు కమిషనర్ వారు సంబందిత అధికారులకు ఆదేశాలు జారీచేశారు. సమస్యలు పరిష్కరించటంలో అలసత్వం వద్దని సూచించారు. ప్రతి శుక్రవారం ఉదయం 10 గంటల నుంచి మధ్యాహ్నం ఒంటిగంట వరకు జరిగే గ్రీవెన్స్ డేను రైతులు వినియోగించుకోవాలని ఆయన కోరారు. గ్రీవెన్స్ డేలో 36 ఫిర్యాదులు వచ్చాయని తెలిపారు.

గ్రీవెన్స్ డేలో వచ్చిన ఫిర్యాదులు ఇవి:

1. అమరావతిలో భూమి వ్యవహారాలు = 34

2. సామాజిక సంక్షేమం = 1

3. ల్యాండ్స్(సర్వే)= 1

ఈ గ్రీవెన్స్ డేలో స్పెషల్ డిప్యూటీ కలెక్టర్లు కె.స్వర్ణమేరి, ఏ.జి.చిన్నికృష్ణ, బి.సాయి శ్రీనివాస్ నాయక్, జి. రవీందర్, ఎం.శేషిరెడ్డి, కే.ఎస్.భాగ్యరేఖ, పి.పద్మావతి, జి. భీమారావు, జీ.ఆర్.ఎం నోడల్ అధికారి పి.జయశ్రీ, తహసీల్దార్లు, ఇతర అధికారులు పాల్గొన్నారు.

కమిషనర్ కార్యాలయం,

ఏపీ సిఆర్డిఏ.